Uitdrukking: Iemand voëlvry verklaarArgieffoto (Wikimedia Commons) Uitdrukking: Iemand voëlvry verklaar Betekenis: Bepaal dat enigeen die persoon ongestraf mag doodmaak. Iemand is voëlvry as hy deur almal vervolg kan word en nie meer deur die wet beskerm word nie. ‘n Gewoontemisdadiger, verraaier. Waar kom dit vandaan? Om voëlvry verklaar te word, het enersyds beteken dat iemand vry was om jou soos ‘n voël te skiet; andersyds, as jy klaar geskiet was, moes jou lyk op die veld gelos word en nie begrawe word nie. Dit het die voëls van die hemel vry gelaat om op jou te kom aas.